钦定古今图书集成/明伦汇编/闺媛典/第311卷 > 皇清四十四 > 潘金芝妻吴氏
## 钦定古今图书集成/明伦汇编/闺媛典/第311卷 > 皇清四十四 > 潘金芝妻吴氏

按《安庆府志》：“吴氏名坤元，桐城太学生潘金芝妻。生有异才，其从祖太史应宾目为女士。事祖姑汤，孀姑陈，俱以孝闻。金芝亡，不复临镜茹蘗，教子丧祭必极其哀。幼工诗画，老犹好学不倦。其白描大士，与清芬姚氏相颉颃。而松声阁诗篇之富，则《玉台集》中所罕见也。年七十四，尚健不衰。”